**Høsterkøb Tennis Klub (HTK) – Referat fra generalforsamling 2019**

Der blev holdt generalforsamling i Høsterkøb Tennisklub den 24. april kl. 19.30 på Høsterkøbvej 23.

Der var seks medlemmer til stede heraf 4 fra bestyrelsen.

Dagsorden var ifølge vedtægterne:

1. Valg af dirigent
2. Formanden aflægger beretning
3. Kassereren forelægger det reviderede regnskab og budget

for det kommende år til godkendelse

1. Fastsættelse af kontingent
2. Behandling af indkomne forslag.
Forslag må, for at kunne forlanges behandlet, være indsendt til klubbens formand senest 8 dage før generalforsamlingen (forslag sendes tilhoesterkoebtennis@gmail.com)
3. Valg til bestyrelsen (Mik Kristensen er på valg)
4. Valg af revisor og revisorsuppleant
5. Eventuelt

**1. Valg af dirigent**

Troels Gunnargaard blev valgt som dirigent og konstaterede at generalforsamlingen var lovlig indkaldt.

**2. Beretning fra formanden**

Formanden glædede sig i første omgang over, at det nu snart i et år havde været muligt at spille tennis i Høsterkøb. Der er endvidere glædeligt, at der har været stor interesse for at blive medlem.

Klubben har 148 medlemmer med lige mange børn og voksne. Medlemmer er optaget løbende idet bestyrelsen ville sikre sig, at der var tilstrækkelig banekapacitet.

Anvendelsesgraden er svær at måle, da banen ikke altid bookes via bookingsystemet.

Der er tilfredshed med banen omvendt er man skeptisk overfor banens stand om nogle år grundet alternativ brug af skolebørn. Samarbejdet med skolen omkring banen i det daglige er god.

De væsentligste aktuelle problemer med banen knytter sig til stolpehullerne. Primært på grund af at der kommer sand i stolpehullerne. Det medfører større eller mindre vanskeligheder med både op- og nedtagning og er til stor ærgrelse for medlemmerne. Problemets væsentligste årsag er, at de låg, der skal dække stolpehullerne, når nettet er taget ned, forsvinder. Baneudvalget (Troels og Jokum) arbejder på to fronter: Anskaffelse af et antal ekstra låg og opfindelse af en måde at fæstne lågene til stolpehullerne, så de ikke forsvinder.

Udover stolpehullerne er det et problem, at vi ikke råder over ordentlige opbevaringsforhold, da alt materiel ligger frit tilgængeligt og derfor anvendes ukontrolleret. Således ødelægges for eksempel fejekostene. Baneudvalget fremlagde Jokums’ forslag til indretning af et redskabsskur opad muren til gymnastiksalen i forlængelse af den udvendige trappe. Ifølge forslaget kunne halvdelen af facaden forsynes med døre og anvendes som redskabsrum og halvdelen til læskur. Bestyrelsen besluttede at bede baneudvalget søge kommunen og tilladelse til at initiere projektet.

Klubben er i dialog med kommune omkring terrasser, borde, bænke, skraldespand, nyt skur til net/sttolper mv. Processen er meget træg, men der er fremdrift.

Klubben holdt en kort turnering august 2018 for at markere åbning af banen, og det var samme dag tennisklubben havde en stand til landsbyfesten ved kirken.

Planer for 2019 er:

* at arrangere et par turneringer
* at understøtte muligheder for privat træning for børn/voksne
* at fortsætte dialogen med kommunen og forhåbentlig kunne igangsætte arbejdet omkring terrasse og øvrige projekter i 2019
* at deltage på landsbyfesten om muligt samt evt. arrangere social børneaktivitet

**3. Kassereren forelægger det reviderede regnskab og budget for det kommende år til godkendelse**

Formanden fremlagde regnskabet, som var godkendt af revisor og den kommende kasserer.

Der var forventet et overskud på 8 tkr. I 2018, men grundet de mange nye medlemmer blev overskuddet 17 tkr., således klubbens formue nu er 22 tkr.

Der er hos kommunen søgt om grundtilskud til juniorer i 2019 (ca. 5 tkr.). Der afsættes i 2019 betydelige beløb til boldmaskine, terrasser mv. Efter disse reservationer forventes et nul-resultat. Overordnet budget blev godkendt dog flyttes udgifter fra tennistræning til reservation til boldmaskine samt projekter omkring banen terrasse, skur mv.

**4. Fastsættelse af kontingent**

Det blev foreslået og vedtaget at kontingentet er uændret.

Det blev tydeliggjort, at familierabat ikke er et udtryk for, at børn kan være gratis medlemmer. Der skelnes ikke kontingentmæssigt mellem børn og voksne. Til gengæld kan der opnås husstandsrabat. Første medlem betaler 250 kroner, andet medlem betaler 200 kr. og tre eller flere medlemmer derudover 50 kr.

Kontingent i 2019 opkræves i maj, da den nye kasserer indkøber nyt økonomi- og opkrævningssystem.

**5. Behandling af indkomne forslag**

Der var ikke kommet nye forslag.

**6. Valg til bestyrelsen**

Mik Kristensen blev valgt til bestyrelsen og fortsætter som formand.

Lars Kokfeldt har på det seneste bestyrelsesmøde indvilget i at blive klubbens kasserer.

Bestyrelsen består herefter af Troels Gunnergaard, Joakim Kofod, Robert Helms, Lars Kokfelt, Arne Rosendahl Lassen og Mik Kristensen.

**7. Valg af revisor og revisorsuppleant**

Peter Sommer fortsætter som revisor i klubben. Det blev besluttet ikke at udpege en suppleant.

**8. Eventuelt**

Intet af bemærke.

Mik Kristensen
Referent

Høsterkøb 24/4-2019

Referat er godkendt af bestyrelsen.